Source: https://hnporadna.hnonline.sk/poradca/161440-mate-uctovnictvo-v-poriadku
Timestamp: 2019-05-23 19:41:01+00:00
Document Index: 12943682

Matched Legal Cases: ['§ 10', '§ 6', '§ 29', '§ 6', '§ 7', '§ 7', '§ 8', '§ 11']

Máte účtovníctvo v poriadku?
Ak ste pre chybu v účtovníctve krátili daň, ste povinný podať dodatočné daňové priznanie. Alena Lečková z daňového riaditeľstva upozorňuje na najčastejšie chyby v jednoduchom a podvojnom účtovníctve. Ide o porušenia zákona č. 431/2002 Z. z. o účtovníctve.
-- V praxi sa často stáva, že účtovné jednotky nedokladajú všetky účtovné prípady účtovnými dokladmi. Ak tieto doklady majú, nie vždy obsahujú všetky predpísané náležitosti podľa § 10. Tie totiž musia obsahovať označenie účtovného dokladu, obsah účtovného prípadu, účastníkov, peňažnú sumu alebo údaj o cene za mernú jednotku a vyjadrenie množstva. Ďalej musia obsahovať dátumy vyhotovenia dokladu, uskutočnenia účtovného prípadu (ak nie je zhodný s dátumom vyhotovenia), podpisový záznam osoby zodpovednej za účtovný prípad v účtovnej jednotke a podpisový záznam osoby zodpovednej za jeho zaúčtovanie. Na dokladoch nesmie chýbať označenie účtov, na ktorých sa účtovný prípad zaúčtuje (v podvojnom účtovníctve), ak to nevyplýva z programového vybavenia. Účtovná jednotka je povinná vyhotoviť účtovný doklad bez zbytočného odkladu po zistení skutočnosti (§ 6 ods. 1, 2).
Pozor na inventarizáciu
-- Niekedy subjekty vôbec neurobia inventarizáciu majetku, záväzkov a rozdiel majetku a záväzkov -- vlastného imania (podľa § 29 a 30). Stáva sa, že ju urobia nesprávne alebo neúplne. Často nevykonávajú inventarizáciu pohľadávok, záväzkov, peňažnej hotovosti, prípadne nedodržia zákonné lehoty na jej vykonanie. Účtovné jednotky sú povinné inventarizovať peňažné prostriedky 4-krát za účtovné obdobie a hmotný majetok okrem zásob raz za dva roky. Všetko ostatné musia inventarizovať vždy ku dňu, ku ktorému zostavujú účtovnú závierku. Fyzickú inventúru hmotného majetku okrem zásob možno urobiť v priebehu posledných troch mesiacov účtovného obdobia alebo v prvom mesiaci nasledujúceho účtovného obdobia. Fyzickú inventúru zásob možno robiť kedykoľvek počas účtovného obdobia a tento stav upraviť o prírastky a úbytky ku dňu, ku ktorému sa zostavuje účtovná závierka. Účtovné jednotky nesprávne vyčísľujú inventarizačné rozdiely a nezaúčtujú inventarizačné rozdiely do obdobia, do ktorého patria, t. j. manko a prebytok musí účtovná jednotka vždy zaúčtovať do obdobia, za ktoré sa overuje stav majetku, záväzkov a vlastného imania, a nie do nasledujúceho účtovného obdobia (§ 6 ods. 3).
Metodiku môžete meniť až od začiatku roka
-- Účtovné jednotky niekedy nedodržia povinnosť používať rovnaké účtovné zásady a metódy počas celého účtovného obdobia a nové účtovné zásady a metódy nepoužívajú od prvého dňa účtovného obdobia (§ 7).
-- Často nerešpektujú zákaz kompenzácie majetku a záväzkov, nákladov a výnosov, výdavkov a príjmov. Nie je absolútne prípustné, aby sa účtovné jednotky vzájomne dohodli, že si vzájomne nebudú vystavovať faktúry za predaj tovarov a služieb. Účtovné jednotky sú povinné vystaviť faktúry a vzájomne si započítajú až vzniknuté pohľadávky a záväzky (§ 7 ods. 6).
-- Subjekty nezabezpečujú trvalosť účtovných záznamov po celý čas spracovania a úschovy, ide hlavne o doklady z elektronických registračných pokladníc. Vhodným spôsobom je prefotenie dokladov, resp. ich opis. Takýto spôsob je však značne náročný, preto by mal kupujúci požadovať od predávajúceho taký doklad, ktorý bude spĺňať požiadavku trvalosti (§ 8 ods. 6).
-- Často nie je dodržaná povinnosť priebežného zaznamenávania účtovných zápisov v účtovných knihách, resp. účtovná jednotka nevedie niektoré povinné alebo pomocné účtovné knihy (§ 11, 14).
Veľký proces s Ruskom a mafiánmi: Vtedy bola taká doba, povedal Černák o objednávke vraždy Volzovej42 561
Známa meteorologička prezradila, kedy sa konečne zmení počasie26 529
Na emisnej kontrole vás môžu čakať vážne problémy. Pozrite, čo všetko sa mení20 172
Páchateľ po streľbe v Petržalke je mŕtvy. Postrelený muž leží v kritickom stave20 011 Foto
"Kde si sa tu vzal?" pýta sa Ramsay sám seba. Kanadský kouč prehovoril o Slovensku13 346
Sajfa pobláznil Slovákov. Bratislavu zaplavil bilbordami s kandidatúrou11 227 Video
Hromadná rezignácia: V Petržalke skončilo 21 riaditeliek materských škôl10 847
Matovič po konflikte v parlamente: Nešetril poslancov, vulgarizmy si vypočuli aj deti9 166
"Ste komunista." Vallo prezentoval parkovaciu politiku v Starom Meste, vypočul si kritiku od ľudí8 456 Video
Roztržka v parlamente: Ste podvodník, zaútočil Matovič. A vy klamár, reagoval Bugár6 990
"Kde si sa tu vzal?" pýta sa Ramsay sám seba. Kanadský kouč prehovoril o Slovensku40 129
Páchateľ po streľbe v Petržalke je mŕtvy. Postrelený muž leží v kritickom stave32 953 Foto
Na emisnej kontrole vás môžu čakať vážne problémy. Pozrite, čo všetko sa mení22 306
Pri obchodnom centre Polus v Bratislave vypukol požiar. Škody odhadli na viac ako 200-tisíc eur18 912 Foto
Ladislav Nagy: Jágr nemá rodinu. Mne už stačilo17 108
Z vraždy 16-ročného chlapca v Žiline obvinili jeho priateľku16 682
Z vraždy 16-ročného chlapca v Žiline obvinili jeho priateľku23 709
Sklamanie z konca Hry o tróny muselo prísť. Spisovateľ vysvetľuje prečo22 819